Bydelen som den er i dag, ble til da en ved bydelsreformen i 2004 slo sammen de tidligere bydelene Nordstrand, Lambertseter og Ekeberg-Bekkelaget (sistnevnte dog uten mesteparten av Ekebergskrenten og Ekebergskråningen, som tilfalt den nye bydel Gamle Oslo). Bydelen har en kommunal bydelsadministrasjon ledet av en bydelsdirektør som er underlagt byråden for Helse- og sosial og et bydelsutvalg som fra 2007 er direktevalgt. Ekebergsletta ligger i bydelen.